อัลเฟรท น็อยมัน

อัลเฟรท น็อยมัน (; 26 มกราคม 1900 – 23 ตุลาคม 1968) เป็นสถาปนิกชาวอิสราเอล เกิดที่ออสเตรีย เป็นที่รู้จักจากผลงานออกแบบอาคารแบบมอเดิร์นนิสต์ 

 ประวัติ 
น็อยมันเกิดที่เวียนนา เป็นบุตรของซีคมุนท์ น็อยมัน () และแฮร์มีนา ฮิคเคิล () ในปี 1910 ครอบครัวของน็อยมันย้ายไปอาศัยอยู่ที่บรึนหรือเบอร์โน (ปัจจุบันอยู่ในประเทศเช็กเกีย) น็อยมันเข้าศึกษาด้านสถาปัตยกรรมศาสตร์ที่มหาวิทยาลัยเทคนิคเยอรมันในเบอร์โน ในปี 1922 และเดินทางกลับไปยังเวียนนาเพื่อเข้าศึกษาที่วิทยาลัยสถาปัตยกรรมศาสตร์ () ของสถาบันวิจิตรศิลป์เวียนนา โดยมีเพเทอร์ เบเรินส์ เป็นอาจารย์ที่ปรึกษา ในเวลา 6 ปีนับจากนั้น เขาได้ทำงานทางสถาปัตยกรรมกับบริษัทต่าง ๆ ในปารีสและเบอร์ลิน รวมถึงเคยทำงานร่วมกับโอกุสต์ แปแร ในปี 1928 และ 1929 น็อยมันเดินทางไปทำงานเป็นระยะเวลาสั้น ๆ ที่แอลเจียร์ เฟรนช์แอลจีเรีย

ในเดือนกุมภาพันธ์ 1945 น็อยมันถูกขับไล่จากบ้านในปรากไปยังค่ายกักกันนาซีเทเรเซียนชตัทในรัฐในอารักขาโบฮีเมียและมอเรเวีย หลังสิ้นสุดสงครามโลกครั้งที่สอง น็อยมันเดินทางกลับเบอร์โนและทำงานที่สถาบันสำรวจและผังเมืองชนบท (Provincial Study and Planning Institute) ของเชโกสโลวาเกีย ที่ซึ่งเขามีส่วนร่วมในโครงการจำนวนมากของประเทศ

ในปี 1949 น็อยมันอพยพไปอิสราเอลและทำงานอยู่ที่นั่น ก่อนจะแต่งงานในปี 1962 กับเนโอมี (Naomi) อดีตนักศึกษาของเขา

น็อยมันเสียชีวิตจากมะเร็งปอดขณะเดินทางไปเป็นอาจารย์พิเศษให้แก่มหาวิทยาลัยลาวาลในนครเกแบ็ก แคนาดา 

 ระเบียงภาพ 

 อ้างอิง 

หมวดหมู่:สถาปนิกชาวอิสราเอล
หมวดหมู่:สถาปนิกชาวออสเตรีย
หมวดหมู่:บุคคลจากเวียนนา
หมวดหมู่:บุคคลจากเบอร์โน
หมวดหมู่:สถาปนิกสมัยใหม่
หมวดหมู่:เสียชีวิตจากมะเร็งปอด